LIETUVOS BANKO VALDYBA

NUTARIMAS

dėl Lietuvos banko valdybos 2015 m. balandžio 23 d. nutarimo Nr. 03-62 „DĖL DRAUDIMO IR PERDRAUDIMO ĮMONIŲ KAPITALO REIKALAVIMŲ SKAIČIAVIMO NUOSTATŲ PATVIRTINIMO“ PAKEITIMO

2019 m. sausio 8 d. Nr. 03-1

Vilnius

Lietuvos banko valdyba n u t a r i a:

Pakeisti Draudimo ir perdraudimo įmonių kapitalo reikalavimų skaičiavimo nuostatus, patvirtintus Lietuvos banko valdybos 2015 m. balandžio 23 d. nutarimu Nr. 03-62 „Dėl Draudimo ir perdraudimo įmonių kapitalo reikalavimų skaičiavimo nuostatų patvirtinimo“, ir 9 punktą išdėstyti taip:

„9. Mokumo kapitalo reikalavimas neapima pagrindinių nuosavų lėšų praradimo rizikos, kylančios dėl draudimo įmonės vykdomos pensijų kaupimo veiklos, nurodytos Lietuvos Respublikos pensijų kaupimo įstatyme (toliau – pensijų kaupimo veikla). Draudimo įmonė, vykdanti pensijų kaupimo veiklą, atlikdama savo rizikos ir mokumo vertinimą turi įvertinti su šia veikla susijusią riziką ir kapitalo pakankamumą šiai rizikai padengti.“

Valdybos pirmininkas	Vitas Vasiliauskas